TV7 JERUUSALEMMA UUDISED
Eetris on Jeruusalemma Uudiste erisaade.
Oma viimases erisaates käsitleme värskeimaid sündmusi.
Alates 2016. a sügisest on Iisraeli tabanud
oma modernse ajaloo tõsiseimad poliitilised rünnakud.
Nende taga on olnud araabia- ja islamiriigid,
kes on kasutanud tööriistana ÜROd
ning selle haridus-, teadus- ja kultuuriorganit UNESCOt.
Protsess on edenenud jõudsasti alates 2016. a kevadest,
kui USAs käis presidendivalimiste kampaania.
Hakkas tunduma,
et Donald Trumpist võib saada USA järgmine president.
See pani Iisraeli naabermaad ja islamiriigid üldisemalt mõtlema,
et kui Trump saab presidendiks,
võib ta täita oma valimislubaduse
ja kolida USA saatkonna Tel Avivist Jeruusalemma.
Kuna see võimalus võis tekkida mis tahes Trumpi presidendiameti ajal,
alustasid Jordaania ja Palestiina omvalitsus (PO)
UNESCOs võimast lobitööd, eesmärgiga vastu võtta otsuseid,
mis takistaksid Trumpi võimalikke plaane saatkond Jeruusalemma kolida
Üksnes saatkonna kolimine polekski kõige hullem probleem,
kuid sellega oli juba 1995. aastast USA Kongressis seotud seadus,
mis eeldab suursaatkonna kolimisel
ka ühtlasi Jeruusalemma tunnustamist Iisraeli jagamatuks pealinnaks.
Seadus võeti vastu 1.12.1995
ja see oleks pidanud jõustuma hiljemalt 31.05.1999.
Seda aga ei juhtunud ei toona ega ka hiljem.
Sest toosama Kongress andis presidendile võimaluse
seaduse rakendamist kuue kuu kaupa edasi lükata.
Seda võimalust on seejärel kasutanud iga USA president.
Viimati tegi seda Donald Trump 1.06. 2017
oma teatega Kongressile.
Kuid miks on see nii tähtis asi?
Miks on olnud vajalikud võimsad lobikampaaniad
nii UNESCOs kui hiljem ÜRO Peaassamblees?
Parima selgituse leiab ehk usulistest kontekstidest,
mitte niivõrd poliitilistest,
mida kasutatakse usuliste eesmärkide saavutamiseks, mitte vastupidi.
2017 on Iisraelis ka 5777. aasta,
kus juudi kalendriarvestuse ajaloos
esineb kuuendat korda arv 777.
Kolm seitset tähendavad neile Jumala täiuslikkust.
3.10.2016 alanud ja 20.09.2017 lõppev aasta
on lisaks veel juubeliaasta - yovel,
millega juudid seostavad võimsaid messiaanlikke ootusi.
Seegi poleks veel halvim, kuid islamistid teavad,
et juudid seovad oma messiaanlike ootustega
ka palju konkreetsemat kui vaid soove.
Nende usuliste järeldustega on eelkõige seotud mõte,
et enne Messia saabumist ja uue Iisraeli riigi rajamist,
peab Templimäel olema valmis kolmas tempel,
kus on taasalustatud Vana Testamendi ohvritalitusi.
Seda tuleb mis tahes hinnaga takistada, mõtlevad islamiõpetlased.
Ortodokssed juudid ja neid toetav Templiinstituut arvavad teisiti.
Võtmerollis on äkitselt USA saatkond Iisraelis,
mille kolimine Tel Avivist Jeruusalemma
tooks kaasa USA tunnustuse, mis omakorda tähendaks,
et oma templiehitamishankele saaksid hoogu juurde ka ortodokssed juudid.
Nii tõi UNESCO juhatus 13.10.2016 lauale eelnõu,
mille järgi juutidel pole kunagi, ühegi tuntud ajaloo vältel
olnud mingit usulist, vaimset ega kultuurilist sidet kogu maaga,
eriti Jeruusalemmaga.
UNESCO allorgan Maailmapärandi komitee
otsustas aga 30.10.2016 hääletusel
muuta kõik iidsed heebrea ja juudi pärandiobjektid
vaid islamiajalugu puudutavaiks.
Ilma ühegi viiteta sellele, et kogu alal oleks kunagi,
ühegi tuntud ajaloo vältel asunud mõni juudi objekt.
Mõlemad eelmainitud eelnõud võeti vastu vähemushäälte põhjal,
kuna kristlikud lääneriigid, kes kindlasti teadsid tegelikke fakte,
jätsid hääletamata ja andsid nii vähemusele võimaluse
aastatuhandeid vana ajalugu uude kuube riietada.
Lõpuks viidi mõlemad resolutsioonid
29.11.2016 ÜRO Peaassambleesse.
Tol päeval otsustas ÜRO, et kõik endised ajaloolised kohanimed
muudetakse heebreakeelsetest araabiakeelseteks.
Nii lakkas Jeruusalemm olemast ja kannab nüüd nime al-Quds;
Nutumüür pole HaKotel, vaid al-Buraqi müür,
millega austatakse islami prohveti Muhamedi hobust.
Templimägi on vaid al-Aqsa või araabiakeelne Haram el-Sharif,
mis tähendab ülevat pühamut, Kaljumošeed.
Nende meetmetega püüavad islamistid luua rahvusvahelist survet,
kus USA president on sunnitud teadet Kongressile pidevalt edasi lükkama
ja alistuma UNESCO resolutsioonidele.
Samas tähendaks see
juutide kolmanda templi hanke edasilükkamist
või pigem lõplikku mahamatmist.
Halvim islamistide aspektist oleks, et seaduse jõustudes tähendaks see
Jeruusalemma saamist Iisraeli riigi igaveseks, jagamatuks pealinnaks.
Mis omakorda tähendaks, et unelmad kahe riigi lahendusest,
kus Ida-Jeruusalemm oleks Palestiina pealinn, haihtuksid.
Eelmise kevade vältel
on uued tuuled hakanud puhuma ka UNESCO suunas.
Üha enamad riigid on hakanud ära muutma otsuseid
Jeruusalemma ja kogu Iisraeli riigi islamiseerimise suhtes.
Kuigi USA ei näidanud 2017. a juuni algul eeskuju,
on paljud teised riigid hakanud mõistma UNESCO teatri õiget leeri
ja mitme riigi parlamendid
on otsustanud tunnustada Jeruusalemma Iisraeli pealinnaks.
Ka Iisraelis on sellesse jõuliselt ja otsustavalt panustatud.
Peaminister Netanyahu on korduvalt teatanud,
et Jeruusalemm on ja jääb Jeruusalemmaks,
Iisraeli jagamatuks pealinnaks, kas seal on saatkondi või mitte.
Iisrael ei loobu iial Jeruusalemmast,
selle vanalinn ja idaosa on ja jäävad Iisraeli kontrolli alla.
"Me ei lähe siit enam kunagi ära,"
ütles 7.06.1967 kolm korda šofarit puhunud ülempreester,
kui Jeruusalemm ja Läänekallas
vabastati Jordaania 19-aastase illegaalse okupatsiooni alt.
Meie, praegune sugupõlv,
oleme näinud mitmete Piibli prohveteeringute teostumist
juba 15.05.1948,
kui pärast 2000 aastat rajati kaasaegne Iisraeli riik.
Nägime 50 aasta eest,
kuidas Jeruusalemma tähtsaim osa, vanalinn oma Templimäega
naases Iisraeli valdusse ja suveräänsuse alla.
Kas saame tunnistajaiks
prohvet Taanieli 2500-aastase prohveteeringu teostumisele,
kui iidsele Morija mäele kerkib kolmas tempel,
kus alustatakse taas Vana Testamendi ohvritalitusi?
Oleme põlvkond, kellele on antud näha rohkem,
kui ühelegi teisele põlvkonnale 2000 aasta vältel.
Oleme põlvkond, kes on saanud maailmale vahendamiseks
ka maailma parima sõnumi,
vastuse küsimusele "Kus sa oma igaviku veedad?"
Piibel, Iisrael ja evangeelium -
kolm meid kõiki kõnetavat, kohustavat ja välja kutsuvat elementi.
Neile on turvaline oma tulevikku toetada.
Esitleda neid õigete, piibellike nimedega.
Õnnistades ja trööstides seda rahvast, kes vajab neid mõlemaid,
kuid eelkõige evangeeliumi päästvat sõnumit.
Head vaatajad, käsitlesime Iisraeli kaasaegsemat ajalugu
selle sünnifaasidest I MS järel kuni tänase, möllava ajani välja.
Endiselt kehtivad iidsed tõotused ja õhutused:
Õnnistage Iisraeli!
Trööstige, trööstige mu rahvast, ütleb Issand, teie Jumal.
Õnnistatud suve jätku.
Nädala pärast jätkame siin kanalil uute Jeruusalemma uudistega.
Paluge rahu Jeruusalemmale
ja jääge TV7 kanalitele, siis olete heas seltskonnas.
Tõlge: Monika Jaaguri
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.